Jennifer Tilly

Jennifer Tilly (oikealta nimeltään Jennifer Elizabeth Chan; s. 16. syyskuuta 1958 Los Angeles, Kalifornia) on yhdysvaltalainen Oscar-ehdokkuuden saanut näyttelijä ja World Series of Poker -rannekkeen voittanut pokerinpelaaja. Vaikka Tilly on tunnetuimpia naispuolisia pokerinpelaajia, hän on saavuttanut eniten kuuluisuutta Hollywood-näyttelijänä. Tilly on näytellyt sekä elokuvissa, televisiossa että teatterissa.

Tilly teki läpimurtonsa elokuvassa Loistavat Bakerin pojat (1989) ja sai Oscar-ehdokkuuden parhaasta naissivuosasta Woody Allenin elokuvassa Luotisade Broadwaylla (1994). Vuonna 1997 Tilly esitti Samantha Colea komediaelokuvassa Valehtelija, valehtelija, ja vuonna 2000 hän esitti stripparia elokuvassa Dancing at the Blue Iguana. Hän on myös esiintynyt Tappajanukke Chucky -elokuvissa Tiffany-nuken äänenä. Hän ääninäyttelee Family Guy -piirrossarjassa Bonnie Swansonia. Tilly on seurustellut pokerinpelaaja Phil Laakin kanssa vuodesta 2005 lähtien.

Jennifer Tilly on tullut tunnetuksi hidasälyisten, mutta uhkeiden tyttöystävien ja vaimojen rooleista. Tillyn tavaramerkkinä on ainutlaatuinen pikkutyttömäinen kuiskiva ääni, kurvikkaat ja uhkeat muodot ja pirteä persoona.

Varhainen elämä
Jennifer Elizabeth Chan syntyi Los Angelesin Harbor Cityssä Kaliforniassa 16. syyskuuta vuonna 1958. Jennifer on Harry Chanin ja Patricia "Pat" Chanin (o.s. Tilly) toinen lapsi. Jenniferin isä työskenteli käytettyjen autojen kauppiaana, ja äiti on kanadalainen opettaja ja entinen teatterinäyttelijä. Harry oli kiinalaista syntyperää ja Patricia-äiti oli irlantilaista, suomalaista ja alkuperäiskansallista syntyperää. Jenniferillä on myös vanhempi veli nimeltä Steve ja kaksi nuorempaa sisarta Margaret "Meg" (s. 1960) ja Rebecca "Becky" (s. 1961).

Tillyn vanhemmat erosivat vuonna 1963 Jenniferin ollessa viisivuotias. Jennifer sisaruksineen kasvatti Patricia-äiti ja isäpuoli John Ward Texada Islandin maaseudulla Kanadan Brittiläisessä Kolumbiassa. Patricia erosi uudestaan Jenniferin ollessa 16-vuotias. Patricia lastensa kanssa muutti Brittiläisen Kolumbian Victoriaan, missä Tillyn lapset kävivät Belmont High Schoolia. High schoolissa kaikki kutsuivat Jenniferiä, Megiä ja Beckyä kolmeksi muskettisoturiksi. High schoolista Jennifer valmistui vuonna 1976. Hän valmistui Missourin Stephens Collegesta teatterin ja taiteen tutkinnolla. Valmistumisensa jälkeen Tilly muutti takaisin synnyinkaupunkiinsa Los Angelesiin, missä hän myi voileipiä toimistorakennuksissa odotellessaan pääsyään viihdeteollisuuteen.

Ura
Uran alku ja nousu
Tilly aloitti näyttelijänuransa Hollywoodin teatterituotannoissa. Hänen ensimmäinen työnsä oli draamanäytelmässä Vanities, joka oli hänen suosikkinäytelmänsä kouluaikoina. Vanities toi Tillylle Dramalogue-palkinnon. Hän liittyi Group Repertory Theateriin, jossa hän esiintyi näytelmissä Haudattu lapsi, In the Summer House ja Bakkhantit. Hän myös näytteli Baby With the Bathwater -näytelmässä Los Angeles Public Theatressa. Tilly on näytellyt myös näytelmissä Boy’s Life, Tartuffe ja The Wood Gatherers. Näytellessään teatterituotannoissa televisio- ja elokuvayhtiöt alkoivat heti soitella Tillylle tämän ainutlaatuisen äänen ja kiinalais-intiaaniverestä johtuvan ulkonäkönsä ansiosta.

Tilly jatkoi teatterista television pariin, mistä hän sai pieniä vierailurooleja. Television kautta hän jatkoi elokuviin; elokuvadebyyttinsä Tilly teki vuonna 1984 romanttisessa komediaelokuvassa Kohtalokas kuva, jossa pääosia näyttelevät Demi Moore ja Jon Cryer. Tilly sai ensimmäinen pääosansa elokuvassa heti elokuvadebyyttinsä jälkeen komediasta Autokoulun apuluokka (1985). Hänellä oli toistuva vierailurooli Gina Srignolina televisiosarjassa Hill Street Blues. Sarjassa Gina oli gangsterin leski, joka ihastuu etsivä Henry Goldblumeen. Tilly teki vuonna 1986 vierailuroolin komediasarjaan Terveydeksi, jossa Tilly näytteli Frasier Cranen (Kelsey Grammer) viettelevää, mutta hölmöä deittiä sarjan neljännellä tuotantokaudella. Tilly teki samanlaisen vierailuroolin Terveydeksi-sarjan spin-off-sarjaan Frasier vuonna 2004 sen yhdennellätoista tuotantokaudella. Tilly esiintyi vuonna 1987 Garryn tyttöystävänä It’s Garry Shandling’s Show’ssa, jota esitettiin Showtimella. Tilly oli It’s Garry Shandling’s Show’sta ehdokkaana CableACE-palkinnon saajaksi vuonna 1989.

Tilly teki 1980-luvun lopussa monia halpoja komediaelokuvia, joita olivat muun muassa Kundi mekossa – kaksi parhaassa (1987) ja Vuokratut huulet (1988). Hän teki myös sivuroolit Neil Jordanin fantasiakomediaan Haamuhotelli (1988), high school -komediaan Johnny Be Good (1988) ja uhkapelielokuvaan Antaa palaa! (1989). Tilly teki läpimurtonsa elokuvassa Loistavat Bakerin pojat (1989) Blanche "Monica" Moran -nimisenä laulavana tarjoilijana, joka laulaa "The Candy Manin". Monica Moranin roolin oli kirjoittanut Steve Kloves erityisesti Tillylle. Tilly teki Loistavien Bakerin poikien jälkeen rooleja elokuviin Rakkauden polte (1991), Suden varjo (1992) ja Made in America (1993). Made in America menestyi taloudellisesti todella hyvin, mutta Rakkauden polte ja Suden varjo eivät olleet menestyksiä.

Huippuvuodet
Tilly voitti vuonna 1993 Theatre World -palkinnon roolisuorituksestaan Cliona off-Broadway-näytelmässä One Shoe Off (1993). Näytelmää esitettiin 55 näytöksen ajan. Se sai ensi-iltansa 16. maaliskuuta 1993 ja suljettiin 2. toukokuuta 1993. Tillyllä oli yksi pääosista lyhytikäisessä komediasarjassa Key West (1993), jossa hän näytteli prostituoitua.

Tilly sai Oscar-ehdokkuuden parhaasta naissivuosasta roolisuorituksestaan gangsterin vaimo Olive Nealina Woody Allenin elokuvasta Luotisade Broadwaylla (1994). Vuonna 1994 Tillyllä oli myös sivurooli toimintaelokuvassa Pakotie, jossa hänen vastanäyttelijöinään ovat Alec Baldwin ja Kim Basinger. Tilly näytteli naispääosan televisioelokuvassa Heads – puuttuvat päät (1994), joka on genreltään rikoskomedia. Elokuva sai yhteensä seitsemän Gemini-palkintoehdokkuutta, joista se voitti yhden. Tilly oli ehdolla parhaan naispääosan Geminiin. Vuonna 1995 Tilly sijoittui sijalle 23 Celebrity Sleuthin vuoden 25 seksikkäintä naista -listalle. Samana vuonna hän näytteli independent-elokuvissa Embrace of the Vampire, Rukouslintu, Man with a Gun – ammattina tappaja ja The Pompatus of Love.

Tilly näytteli toista naispääosaa Wachowskin veljeksien neo-noir-tyylisessä trillerielokuvassa Bound (1996), joka kertoo Violetin (Tilly) ja Corkyn (Gina Gershon) lesbosuhteesta, ja heidän suunnitelmastaan varastaa mafialle kuuluvat kaksi miljoonaa dollaria. Bound oli vuoden 1996 puhutuimpia elokuvia. Elokuvassa Tillyn ja Gershonin keskinäistä seksikohtausta on sanottu kaikkien aikojen kuumimmaksi. Tilly oli roolisuorituksestaan ehdokkaana Saturn-palkinnon ja MTV Movie Awardin saajaksi vuonna 1997. Hän voitti Portugalissa Fantasporton International Fantasy -palkinnon.

pienoiskuva|vasen|Jennifer Tilly World Poker Tourissa vuonna 2007.
Boundin jälkeen Tilly näytteli elokuvissa American Strays – kohtalon matkassa (1996), Samantha Colea Jim Carreyn menestystä saaneessa komediaelokuvassa Valehtelija, valehtelija (1997), Uusi ura takaa-ajettuna (1997) ja Tuo tyttö on minun (1998). Samantha Colen roolista Tilly sai Blockbuster Entertainment -palkintoehdokkuuden vuonna 1998. Tilly on saanut myös suosiota ääninäyteltyään tappajanukke Tiffany Ray'ta Tappajanukke Chucky -elokuvasarjan neljännessä osassa Chuckyn morsian (1998) ja rouva Camille Stouta elokuvassa Stuart Little – pieni suuri hiiri (1999). Chuckyn morsian -elokuvasta Tilly sai Fantafestivalin (Italia) paras naispääosa -palkinnon vuonna 2000. Lisäksi hän oli ehdokkaana parhaan naispääosan Saturn-palkintoon vuonna 1999. Vuonna 1999 Tilly lainasi ääntään Piloffille animaatioelokuvaan Bartok Suurenmoinen, ja alkoi samana vuonna ääninäytellä piirrossarjassa Family Guy Bonnie Swanson -nimistä hahmoa, joka on Griffinien perheen naapuri.

2000–nykypäivä
Vuonna 2000 Tilly näytteli stripparia ja osa-aikaista dominaa draamaelokuvassa Dancing at the Blue Iguana. Tilly näytteli todellista juorukolumnisti Louella Parsonsia (1881–1972) Peter Bogdanovichin elokuvassa Murha vailla syyllistä (2001). Vuonna 2001 hän näytteli yhtä pääosaa Crystal Allenia Clare Boothe Lucen Naisten (1936) Broadway-elvytyksessä Cynthia Nixonin ja Kristen Johnsonin kanssa. Naiset-näytelmä on myös Tillyn Broadway-debyytti. Naiset sai ensi-iltansa 8. marraskuuta 2001 American Airlines Theatressa ja sitä esitettiin 77 näytöstä, kunnes näytelmä suljettiin 13. tammikuuta vuonna 2002. Tilly ääninäyttelee Celia Maeta animaatioelokuvassa Monsterit Oy (2001), joka menestyi sekä taloudellisesti että kriittisesti; elokuva tuotti maailmanlaajuisesti yli 561 miljoonaa dollaria.

Ikääntyessään Tilly alkoi etsiä dramaattisia rooleja. Hän näytteli Fanny Minaferia televisioelokuvassa Mahtavat Ambersonit (2002), joka on uudelleenfilmatisointi Orson Wellesin samannimisestä elokuvasta vuodelta 1942. Vuonna 2003 Tilly näytteli Walt Disney Picturesin kauhukomediassa Kummituskartano Madame Leota. Kummistuskartanossa hänen vastanäyttelijänään on Eddie Murphy. Vuonna 2004 Tilly uusii ääniroolinsa Tiffanyna Seed of Chuckyssa. Elokuvasarjan viimeisessä osassa Tilly tekee kaksoisroolin Tiffanyn äänenä ja näyttelee myös ohella liioiteltua versiota itsestään. Samana vuonna hän ääninäytteli optimistisen Gracen elokuvassa Lehmäjengi ja näytteli draamakomediassa Saint Ralph – elämän lähtöviivalla, joka sai kiitettävän vastaanoton. Vuonna 2005 hän näytteli arvostetussa Terry Gilliamin elokuvassa Tideland.

Tillyllä oli pääosa televisiosarjassa Hoidon tarpeessa (2005–2006), jossa hänen vastanäyttelijöinään olivat Henry Winkler ja Stockard Channing. Sarja lopetettiin toukokuussa vuonna 2006. Tähän aikaan Tilly alkoi jakaa aikaansa näyttelijänuran ja pokeriuran välillä. Vuoden 2008 lopussa hän palasi elokuva- ja televisiouraansa. Vuonna 2008 Tilly näytteli Miranda Richardsonin kanssa kriittisesti ylistetyssä näytelmässä Grasses of a Thousand Colors, joka perustuu Wallace Shawnin näytelmään. Grasses of a Thousand Colorsia esitettiin Royal Court Theatressa Lontoossa.

Vuonna 2009 Tilly teki ensimmäisen kiinalaisen elokuvansa Empire of Silver, jossa hän näyttelee rouva Landdeckia. Tilly on tehnyt vierailurooleja televisiosarjoihin C.S.I. (2010), Drop Dead Diva (2011) ja Moderni perhe (2011).

Vuonna 2012 Tilly näytteli Suzannea Broadway-näytelmässä Älä pukeudu päivälliselle, joka sai ensi-iltansa 26. huhtikuuta. Komedianäytelmää esitettiin 61 näytöksen ajan; näytelmä suljettiin 17. kesäkuuta 2012. Näytelmä sijoittuu vuoden 1960 Pariisiin.

Vuonna 2012 Tilly vieraili omana itsenään suositun piirrossarjan Simpsonit 24. tuotantokauden neljännessä jaksossa ”Kuin tuhka tuuleen” (Gone Abie Gone). Jakso esitettiin Yhdysvalloissa 11. marraskuuta Fox-kanavalla. Jaksossa Lisa Simpson innostuu nettipokerista, kun Homer sijoittaa rahaa pankkeja turvallisempaan paikkaan, eli nettipokerisivulle. Lisa tapansa mukaan ennen aloittamista tutustuu kaikkeen mahdolliseen opetusmateriaaliin, minkä vain voi saada käsiinsä. Yksi näistä on Jennifer Tillyn opetus-DVD, jossa hän opettaa voittamaan pokerissa ehkä hieman kyseenalaisin keinoin.

Ura pokerissa

Tilly innostui pokerista vuonna 1989, kun hän esiintyi uhkapelielokuvassa Antaa palaa!. Vuonna 2003 Tilly alkoi pelata pokeria kilpailuissa sen jälkeen, kun hänen poikaystävänsä ja ammattilaispokerinpelaaja Phil "Unabomber" Laak rohkaisi häntä. He tapasivat toisensa World Poker Tourin kutsuturnajaisissa Commerce Casinolla. Phil Laakin kanssa oleminen paransi hänen pokerikykyjään.

Tilly todisti kykynsä 27. kesäkuuta vuonna 2005, kun hän voitti Word Series of Pokerin rannerenkaan ja 158 625 dollaria naisten 1000 dollarin No Limit Holdem -tapahtumassa, jossa hän jätti jälkeensä 600 muuta pokerinpelaajaa. WSOP-rannerenkaan voitto on pokerinpelaajien tavoitteena; tämä voitto todellakin nosti Tillyn pokerimaailmaan.

WSOP-rannerenkaan voittoa seurasi kolmannen World Poker Tourin Ladies Invitational Tournamentin voittaminen 1. syyskuuta vuonna 2005. Turnaus pidettiin Bicycle Casinossa Los Angelesissa. Televisiohaastattelussa vuonna 2005 Tilly totesi, että siinä vaiheessa uraansa hän on enemmän kiinnostunut jatkamaan pokerinpeluuta kuin näyttelemistä. Tilly on esiintynyt GSN:n Poker Royale -sarjassa ja Poker Superstarsin kolmannella kaudella. Tilly pelasi Celebrity Poker Showdownissa, joka esitettiin 14. kesäkuuta vuonna 2006 Bravo-kaapelitelevisiokanavalla. Tilly esiintyy julkisuudenhenkilönä eikä ammattilaispokerinpelaajana ESPN:n Pro-Am Poker Equalizerin televisiopokeriturnauksessa, vaikka on voittanut WSOP-rannekkeen. Tilly pukeutuu usein avokaulaiseen toppiin ja push up -rintaliiveihin paljastaakseen rintojaan pelatessaan pokeria; tämä on tarkoitus olla häiriötekijä "ei niin vakaville" pokerinpelaajille. Tilly on sanonut, että "juttu on se, että jos ihmiset oikeasti pelaavat pokeria, he eivät välitä. Mikään ei heille näytä paremmalta kuin ässäpari. He eivät katsele sinun pariasi. He katsovat heidän omaa pariaan."

Joulukuussa vuonna 2008 Tilly ilmoitti, että hän jää eläkkeelle pokeriurastaan. Kolumnissaan Bluff Magazinessa Tilly sanoo, että ei aikoisi lopettaa pokerinpeluuta lopullisesti vaan pitäisi pokeria jatkossa enemmän harrastuksena ja vähemmän urana.

Tammikuussa 2010 Tilly palasi jatkamaan pokeriuraansa. Tilly onnistui voittamaan 5000 dollarin (World Poker Tour) No Limit Holdem Bellagio Cup VI:n 9. heinäkuuta vuonna 2010. Hän jätti jälkeensä 90 pelaajaa ja rahasti 124 550 dollaria. Jennifer Tillyn kokonaisvoitto on 738 844 dollaria.

Tillyn uusi nousu pokerimaailmassa kiinnitti peliyhtiö Activisionin huomion. Yhtiö pyysi häntä esiintymään heidän vuoden 2006 pelissään World Series of Poker Tournament of Champions. Tilly on saanut pokerimaailmassa lempinimet "The Unabombshell" ja "J Tilla the Killa".

Yksityiselämä
Jennifer Tilly oli naimisissa Simpsonien kehittäjän ja tuottajan Sam Simonin kanssa vuodet 1984–1991. Tilly oli kihloissa näyttelijä Lou Diamond Phillipsin kanssa vuosina 1992–1994. Vuodesta 2005 alkaen Tilly on seurustellut pokerinpelaaja Phil Laakin kanssa.

Tilly rakastaa innokkaasti muotia ja omistaakin 400 paria kenkiä.

Filmografia
Elokuvat Vuosi Suomenkielinen nimi Alkuperäinen nimi Rooli 1984  Kohtalokas kuva  No Small Affair  Mona 1985  Autokoulun apuluokka  Moving Violations  Amy Hopkins 1986  Kullattu häkki  Inside Out  Amy 1987  Kundi mekossa – kaksi parhaassa  He’s My Girl  Lisa1988  Johnny Be Good  Johnny Be Good  Connie Hisler Kauko-ohjattu kuolema  Remote Control  Allegra James Vuokratut huulet  Rented Lips  Mona Lisa Haamuhotelli  High Spirits  Miranda1989  Painajainen erämaassa  Far from Home  Amy Antaa palaa!  Let It Ride  Vicki Loistavat Bakerin pojat  The Fabulous Baker Boys  Blanche "Monica" Moran1991  The Doors  The Doors  Okie-tyttö Rakkauden polte  Scorchers  Talbot 1992  Suden varjo  Shadow of the Wolf  Igiyook 1993  Made in America  Made in America  Stacy1994  Pakotie  The Getaway  Fran Carvey Luotisade Broadwaylla  Bullets Over Broadway  Olive Neal Kaksoispetos  Double Cross  Melissa1995  Embrace of the Vampire  Embrace of the Vampire  Marika Rukouslintu  Bird of Prey  Kily Griffith Man with a Gun – ammattina tappaja  Man with a Gun  Rena Rushton / Kathy Payne The Pompatus of Love  The Pompatus of Love  Tarzaan1996  Eropeli  Edie & Pen  Edie Piper Vanhemmat kotiarestiin  House Arrest  Cindy Figler Bound  Bound  Violet American Strays – kohtalon matkassa  American Strays  Patty Mae1997  Valehtelija, valehtelija  Liar Liar  Samantha Cole Uusi ura takaa-ajettuna  The Wrong Guy  Lynn Holden1998  Tuo tyttö on minun  Music from Another Room  Nina Relax... It's Just Sex  Relax... It's Just Sex  Tara Ricotto Hoods  Hoods  Mary Crippa Chuckyn morsian  Bride of Chucky  Tiffany Ray (ääni)1999  Goosed  Goosed  Charlene Mykkä kauhu  Do Not Disturb  Cathryn Stuart Little – pieni suuri hiiri  Stuart Little  Rouva Camille Stout (ääni) Knockout – täydellinen tyrmäys  Play It to the Bone  Ringside Fan Bartok Suurenmoinen  Bartok the Magnificent  Piloff (ääni) Muusa  The Muse  Omana itsenään2000  Bruno  Bruno  Dolores Kovat kundit  The Crew  Ferris "Maureen" Lowenstein Dancing at the Blue Iguana  Dancing at the Blue Iguana  Jo Köysi kiristyy  Cord  Helen2001  Dirt  Dirt  Ilotyttö Fast Sofa  Fast Sofa  Ginger Quail Murha vailla syyllistä  The Cat’s Meow  Louella Parsons Ball in the House  Ball in the House  Dot Monsterit Oy  Monsters, Inc.  Celia Mae (suom. Sirkka, ääni)2003  House of Jericho  Jericho Mansions  Donna Cherry Hollywood North  Hollywood North  Gillian Stevens Kummituskartano  The Haunted Mansion  Madame Leota Happy End  Nowhere to Go But Up  Edna2004  Second Best  Second Best  Carole Perfect Opposites – täydelliset vastakohdat  Perfect Opposites  Elyse Steinberg Lehmäjengi  Home on the Range  Grace (ääni) El padrino  El padrino  Sebeva Saint Ralph – elämän lähtöviivalla  Saint Ralph  Hoitaja Alice Love on the Side  Love on the Side  Alma Kerns Seed of Chucky  Seed of Chucky  Tiffany Ray (ääni) / Omana itsenään2005  Bailey’s Billion$  Bailey’s Billion$  Dolores Pennington The Civilization of Maxwell Bright  The Civilization of Maxwell Bright  Tohtori O'Shannon Tideland  Tideland  Kuningatar Gunhilda Lil’ Pimp  Lil’ Pimp  Neiti De La Croix (ääni) 2007  Intervention  Intervention  Jane2008  Diili  Deal  Karen "Razor" Jones The Caretaker  The Caretaker  Neiti Perry Bart Got a Room  Bart Got a Room  Melinda Inconceivable  Inconceivable  Salome "Sally" Marsh2009  Empire of Silver  Báiyín Dìguó  Rouva Landdeck Imps*  Imps*  Joni (osassa Sale on Professional Men) Chrissa ja koulukiusaajat  An American Girl: Chrissa Stands Strong  Rouva Rundell2010  The Making of Plus One  The Making of Plus One  Amber Made in Romania  Made in Romania  Omana itsenään 2012  30 Beats  30 Beats  Meedio Erika2013  Amelia’s 25th  Amelia’s 25th  Neiti Celie Curse of Chucky  Curse of Chucky  Tiffany Ray (ääni) Return to Babylon  Return to Babylon  Clara Bow The Secret Lives of Dorks  The Secret Lives of Dorks  Neiti StewartTulevat elokuvat Vuosi Suomenkielinen nimi Alkuperäinen nimi Rooli 2015  Renaissance Girl  Renaissance Girl  MarthaTelevisioelokuvat Vuosi Suomenkielinen nimi Alkuperäinen nimi Rooli1993  At Home with the Webbers  At Home with the Webbers  Miranda Webber1994  Heads – puuttuvat päät  Heads  Tina Abbot1997  Bella Mafia  Bella Mafia  Moyra Luciano2001  Sister Mary Explains It All   Sister Mary Explains It All   Philomena Rostovich The Kid  The Kid  Tarjoilija (ääni)2002  Mahtavat Ambersonit  The Magnificent Ambersons  Fanny Minafer Stage on Screen: The Women  Stage on Screen: The Women  Crystal Allen2006  The Initiation of Sarah  The Initiation of Sarah  Tohtori Eugenia Hunter
Televisio Vuosi Suomenkielinen nimi Alkuperäinen nimi Jakson nimi Rooli1983  Oh Madeline  Oh Madeline  "Madeline Acts Forward at the Retreat"  Laurie Boone  Boone  "Words and Music"  Sonia1984 Shaping Up Shaping Up  "Baby Be Mine" Shannon Winters "Ex Pede Hercuelum" "Defusing the Muse" "Mixed Nuts"Hill Street Blues Hill Street Blues  "The Rise and Fall of Paul the Wall" Gina Srignoli1985  "Davenport in a Storm" "Passage to Libya" "El Capitan" "The Life and Time of Dominic Florio Jr." "Queen for a Day" Remington Steele – huijari vai herrasmies  Remington Steele  "Dancer, Prancer, Donner and Steele"  Eva Wilson / Blitzen1986  Stir Crazy  Stir Crazy  "Basic Straining"  Karen Terveydeksi  Cheers  "Second Time Around"  Candi Pearson1987 It’s Garry Shandling’s Show It’s Garry Shandling’s Show  "It’s Garry and Angelica’s Show: Part 1" Angelica "It’s Garry and Angelica’s Show: Part 2"1989  Konnankoukkuja kahdelle  Moonlighting  "Plastic Fantastic Lovers"  Hoitaja Saundra1992  Dream On  Dream On  "What Women Want"  Ryan1993  Key West  Key West  13 jaksoa  Savannah Sumner1997  Gun  Gun  "All the President’s Women"  Phyllis1999–  Family Guy  Family Guy  42 jaksoa  Bonnie Swanson (ääni)2000  Hey Arnold!  Hey Arnold!  "Suspended/Ernie in Love"  Lola (ääni)2001  Keikkaelämää  The Chris Isaak Show  "Behind the Isaak"  Omana itsenään2004  Frasier  Frasier  "Miss Right Now"  Kim2005–2006  Hoidon tarpeessa  Out of Practice  14 jaksoa  Crystal2009  The Cleveland Show  The Cleveland Show  "Pilot"  Bonnie Swanson (ääni)2010  C.S.I.  CSI: Crime Scene Investigation  "Take My Life, Please!"  Terpsie Pratt2011  Drop Dead Diva  Drop Dead Diva  "Dream Big"  Ginny Moderni perhe  Modern Family  "Treehouse"  Darlene2012  Simpsonit  The Simpsons  "Gone Abie Gone"  Omana itsenään

Palkinnot ja palkintoehdokkuudet
Palkinnot Vuosi Palkinto Kategoria Elokuva / Sarja / Näytelmä Huomioita1983  Dramalogue-palkinto  –  Vaniti  –1993  Theater World -palkinto  Lupaavin tulokas  One Shoe Off  –1998  Eyegore-palkinto  –  –  –2000  Fantafestival: Paras naispääosa -palkinto  Paras naispääosa  Chuckyn morsian  –1997  Fantasporto: International Fantasy -palkinto  Paras naispääosa  Bound  –2006  Gay & Lesbian Alliance Against Defamation: GLAAD Golden Gate -palkinto  –  –  –2007  San Diegon elokuvajuhlat: Saavutus näyttelemisessä -palkinto  Paras naispääosa  Intervention  –2008  Floridan elokuvajuhlat: Elämäntyöpalkinto  –  –  ElämäntyöstäänPalkintoehdokkuudet Vuosi Palkinto Kategoria Elokuva / Sarja / Näytelmä Huomioita1989  CableACE-palkinto  Paras naispääosa komediasarjassa  It’s Garry Shandling’s Show  –1995  Oscar-palkinto  Paras naissivuosa  Luotisade Broadwaylla  – Gemini-palkinto  Paras naispääosa  Heads – puuttuvat päät  –1997  Saturn-palkinto  Paras naispääosa Bound  – MTV Movie Award  Paras suudelma  Gina Gershonin kanssa1998  Blockbuster Entertainment  -palkinto  Suosituin naissivuosanäyttelijä  Valehtelija, valehtelija  –1999  Saturn-palkinto  Paras naispääosa  Chuckyn morsian  –2005  DVD Exclusive -palkinto  Paras naispääosa  Ball in the House  – Fangoria Chainsaw -palkinto  Paras naispääosa Seed of Chucky  – MTV Movie Award  Paras scared-as-sh**t-kohtaus  –

Lähteet

Aiheesta muualla




 Jennifer Tilly Notable Names Databasessa 
 Jennifer Tilly TCM Movie Databasessa 
 Jennifer Tilly Off-Broadwayn sivuilla 
 Jennifer Tilly Internet Broadway Databasessa 
 Jennifer Tillyn turnajaisten saldot ja voitot 

Luokka:Vuonna 1958 syntyneet
Luokka:Yhdysvaltalaiset näyttelijät
Luokka:Yhdysvaltalaiset pokerinpelaajat
Luokka:Elävät henkilöt